ดีเอสไอตั้งคณะสืบสวนกรณี อับดุลเลาะ เสียชีวิตหลังถูกควบคุมตัวภายใต้กฎหมายพิเศษ
กรมสอบสวนคดีพิเศษแต่งตั้งพนักงานสืบสวนหาข้อเท็จจริง กรณีการเสียชีวิตของ อับดุลเลาะอีซอมูซอ หลังถูกควบคุมตัวภายใต้กฎหมายพิเศษ12 พ.ย.2562 มูลนิธิผสานวัฒนธรรมแจ้งว่า จากกรณี สุรพงษ์ กองจันทึก ประธานมูลนิธิผสานวัฒนธรรมนำ ซูไมยะห์ มิงกะ ภรรยาของ อับดุลเลาะ อีซอมูซอที่เสียชีวิตระหว่างถูกควบคุมตัวภายใต้กฎหมายพิเศษ เดินทางยื่นหนังสือร้องเรียนต่อคณะกรรมาธิการการกฎหมาย การยุติธรรม และสิทธิมนุษยชน และกรมสอบสวนคดีพิเศษเมื่อวันที่9ต.ค.ที่ผ่านมานั้นล่าสุดกรมสอบสวนคดีพิเศษ หรือ ดีเอสไอได้มอบหมายให้กองคดีความมั่นคง ทำการสืบสวนเป็นเรื่องสืบสวนที่221/2562และได้มีคำสั่งแต่งตั้งคณะพนักงานสืบสวน โดยมี อังศุเกติ์ วิสุทธิ์วัฒนศักดิ์ ผู้อำนวยการส่วนคดีความมั่นคง1เป็นหัวหน้าคณะพนักงานสืบสวน และ สถาพร ธีรโชติสกุล เจ้าหน้าที่คดีพิเศษชำนาญการเป็นผู้ประสานงานสำหรับ อับดุลเลาะ อีซอมูซอมูลนิธิผสานวัฒนธรรมให้ข้อมูลเพิ่มเติมว่า เขา ถูกควบคุมเมื่อวันที่20ก.ค.2562โดยหน่วยเฉพาะกิจกรมทหารพรานที่43ภายใต้อำนาจตามกฎอัยการศึกไปยังค่ายอิงคยุทธบริหาร ตำบลบ่อทอง อำเภอหนองจิก จังหวัดปัตตานีต่อมา เมื่อเวลาประมาณ3.00น. ของวันที่21ก.ค.2562ถูกพบว่าหมดสติอยู่ในหน่วยซักถามของหน่วยเฉพาะกิจกรมทหารพรานที่43ภายในค่ายอิงคยุทธบริหารเจ้าหน้าที่ประจำค่ายจึงนำ อับดุลเลาะ เข้ารับการรักษาเบื้องต้นที่โรงพยาบาลค่ายอิงคยุทธบริหารจากนั้นได้ส่งไปรักษาตัวต่อ ณ อาคารผู้ป่วยวิกฤติ(ICU) โรงพยาบาลปัตตานี ต่อมาวันที่22ก.ค.2562ถูกส่งตัวไปรักษาต่อ ที่โรงพยาบาลสงขลานครินทร์ อำเภอหาดใหญ่ จังหวัดสงขลา และได้รับการรักษา อย่างต่อเนื่องโดยแพทย์ระบุว่าผู้ป่วยไม่รู้สึกตัว ไม่ตอบสนองต่อสิ่งกระตุ้นต่างๆ ผลเอ็กซเรย์สมองพบว่า สมองบวม มีเลือดออกใต้เยื่อหุ้มสมอง ยังคงใส่เครื่องช่วยหายใจ มีสภาวะไตวายเฉียบพลันและจำเป็น ต้องได้รับการดูแลรักษาอย่างใกล้ชิดในหออภิบาลผู้ป่วยวิกฤติทางอายุรกรรม และต่อมาเสียชีวิตเมื่อวันที่25ส.ค.ที่ผ่านมาวันที่1ต.ค. 2562 ซูไมยะห์ มิงกะ ภริยาของ อับดุลเลาะ อีซอมูซอ ได้แจ้งความร้องทุกข์ต่อพนักงานสอบสวน สถานีตำรวจภูธรหนองจิก จังหวัดปัตตานี ในความผิดฐานทำร้ายร่างกายผู้อื่น จนเป็นเหตุให้ถึงแก่ความตายล่าสุดพนักงานสอบสวนสถานีตำรวจภูธรหนองจิก ได้ส่งหนังสือแจ้งความคืบหน้าในการดำเนินการ ถึง ซูไมยะห์ ผู้แจ้งความ ลงวันที่1พ.ย.2562 ว่าได้ร่วมพิสูจน์หลักฐานจังหวัดปัตตานีตรวจสถานที่เกิดเหตุร่วม และเก็บหลักฐานในสถานที่เกิดเหตุเพื่อส่งไปตรวจพิสูจน์และออกรายงานเพื่อประกอบสำนวนการสอบสวนมา ทั้งได้ขอหนังสือเวชระเบียนการรักษาจากโรงพยาบาลสงขลานครินทร์ ตลอดจนได้ ขอหลักฐานผลการสอบสวนข้อเท็จจริงของหน่วยงานต่างๆ รวมทั้งขอหลักฐานการสอบสวนชันสูตรพลิกศพผู้ตายจากสถานีตำรวจภูธรคอหงษ์ มาเพื่อประกอบสำนวนสุรพงษ์กองจันทึก ประธานมูลนิธิผสานวัฒนธรรม กล่าวว่า รัฐมีหน้าที่ปกป้อง คุ้มครอง ประชาชนทุกคน ให้ได้รับความเป็นธรรมอย่างเสมอภาค ไม่เลือกปฏิบัติดังกฎหมายรัฐธรรมนูญได้บัญญัติไว้ ดังนั้นกรณีของ อับดุลเลาะ ดังกล่าว รัฐต้องดำเนินการตรวจสอบ และควบคุมตัวบุคคลที่กระทำความผิดมาลงโทษ โดยต้องดำเนินการอย่างโปร่งใส และเป็นธรรมต่อทุกฝ่าย ทำให้ความจริงปรากฏแก่สังคม เพื่อสร้างความเชื่อมั่นให้แก่ประชาชนต่อการปฏิบัติหน้าที่ของหน่วยงานภาครัฐที่เกี่ยวข้องทุกภาคส่วน และต้องไม่มีกรณีอื่นเกิดขึ้นซ้ำอีกในอนาคตสุรพงษ์ กล่าวเพิ่มเติมว่า คดีนี้ทนายความศูนย์ทนายความมุสลิมและทนายความมูลนิธิผสานวัฒนธรรมได้รับมอบหมายให้ช่วยเหลือคดีเพื่อเรียกร้องความเป็นธรรมให้กับอับดุลเลาะและญาติต่อไปให้ถึงที่สุดทั้งคดีแพ่งและคดีอาญา ทั้งนี้ เพื่อให้เกิดการเปลี่ยนแปลงในการบังคับใช้กฎหมายพิเศษ ในระดับนโยบายและกระบวนการยุติธรรมในจังหวัดชายแดนใต้ต่อไป
กรมสอบสวนคดีพิเศษแต่งตั้งพนักงานสืบสวนหาข้อเท็จจริง กรณีการเสียชีวิตของ อับดุลเลาะ อีซอมูซอ หลังถูกควบคุมตัวภายใต้กฎหมายพิเศษ12 พ.ย.2562 มูลนิธิผสานวัฒนธรรมแจ้งว่า จากกรณี สุรพงษ์ กองจันทึก
อับดุลเลาะ อีซอมูซอ,มูลนิธิผสานวัฒนธรรม,กรมสอบสวนคดีพิเศษ